KISKŐRÖS VÁROS POLGÁRMESTERE
ELŐTERJESZTÉS
(a Képviselő-testület 2025. szeptember 17–i ülésére)

TÁRGY: 
A 2025. ÉVI KÖLTSÉGVETÉS MÓDOSÍTÁSA

Az államháztartásról szóló 2011. évi CXCV. törvény (tov.: Áht.) 34. §-a alapján, tekintettel Kiskőrös Város 2025. évi költségvetéséről szóló 3/2025. (II.20.) önkormányzati rendeletének 13. §- ára, a Képviselő-testület rendeletének módosításával az önkormányzat, valamint költségvetési szervei költségvetését megváltoztathatja.
Rendezésre került a május, június és július hónapokban kifizetett szociális ágazati összevont pótlék (13.273.586 Ft), illetve a májusi normatíva módosítás eredménye került átvezetésre (+ 3.861.398 Ft). 

Az egyes helyi önkormányzatoknál foglalkoztatott köztisztviselők illetményemeléséhez szükséges forrás további biztosításáról szóló 1232/2025. (VII. 3.) Korm. határozat alapján a Kiskőrösi Polgármesteri Hivatal hivatali működéshez biztosított fajlagos támogatás megemelésre került 17,7 millió Ft összeggel, amely összeg kizárólag a 2025. július 1. napjával történő köztisztviselői illetményemelés végrehajtásához használható fel, beépítésre került.

A Jókai 200 Emlékév kapcsán a Petőfi Szülőház és Emlékmúzeum 2.370.000 Ft támogatást nyert, a bevételek, a kiadások beépítésre kerültek.

Kiskőrös Városért Alapítvány támogatás átvétele (69/2025. Képv.test. hat.) összeg beépítésre került, amellyel a 7/2. polgármesteri tartalék megemelése történt meg.
A Polgármesteri céltartalékokkal kapcsolatos döntések rendeletben történő átvezetése:
· TOP-PLUSZ-1.1.1-21- BK1-2022-00009 piac pályázat biztosíték– 33.000.000 Ft,

· a KAP-RD43-2-25 „Egyedi szennyvízkezelési megoldások támogatása” című pályázat önerő biztosítása 15.789.474 Ft (83/2025. Képv.test.hat.),
· Pumpa pályázat előirányzataira 11.183.163 Ft,

· Kiskőrösi Zsinagóga felújítására 11.000.000 Ft (93/2025. Képv.test.hat.),

· a záportározónál konténeres WC elhelyezésére, annak közművesítésére; valamint a Vörösmarty utca és a Martini utca játszóterein ivóvízkút kiépítésének fedezetére 7.000.000 Ft,
· a Kisoroszi tábor javítási, karbantartási kiadásaira 3.311.652 Ft,

· Kiskőrös Város Cigány Nemzetiségi Önkormányzat támogatásai – cigány holokauszt emléknap - 750.000 Ft, Roma Alkotóház kerítés karbantartás – 453.858 Ft,
· Kiskunsági Westernlovas Egyesület szüreti felvonulás megrendezéséhez – 500.000 Ft,

· Kiskőrösi Gondűző Borlovagrendnek szakmai konferencia megrendezéséhez, új tagok avatásához 400.000 Ft,

· Hang-Szín Művészeti Egyesület Művészeti táborok megrendezéséhez 350.000 Ft,

· Petőfi Sándor Városi Könyvtár diákmunka önerő – 132.314 Ft, dokumentum-beszerzési keret emelése – 300.000 Ft,
· Kiskőrös Város Szlovák Nemzetiségi Önkormányzat támogatása – 2025. évi működéshez – 300.000 Ft,
· Kiskőrös Város Német Nemzetiségi Önkormányzat támogatása a Kiskőrösi Szüret és Szlovák Nemzetiségi Napokon a delegációk ellátásához - 200.000 Ft,

· Malom Darts Sportegyesület drezdai Szervátültetettek világjátékán történő részvételhez – 100.000 Ft.

A fentiek alapján javaslom, hogy a Képviselő-testület Kiskőrös Város 2025. évi költségvetési rendeletének módosítását a rendelet-tervezetben foglaltak szerint fogadja el.
Kiskőrös, 2025. szeptember 16.
Domonyi László Mihály sk.

                                                                                                                polgármester
Kiskőrös Város Önkormányzata
 Képviselő-testületének 

.../2025. (...) önkormányzati rendelete

Kiskőrös Város 2025. évi költségvetéséről szóló 3/2025. (II. 20.) önkormányzati rendelet módosításáról

(tervezet)
(1) A rendelet megalkotásának célja az Önkormányzat gazdálkodásának biztosítása, a kiadások pénzügyi teljesítése csak abban az esetben történhet, ha az előirányzatok rendelkezésre állnak.

(2) Kiskőrös Város Képviselő-testület az Alaptörvény 32 cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés a) és f) pontjaiban, a Magyarország helyi önkormányzatairól szóló 2011. évi CLXXXIX törvény 111. § (2)-(3) bekezdéseiben meghatározott feladatkörében eljárva, Kiskőrös Város Önkormányzata Képviselő-testületének az önkormányzat szervezeti és működési szabályzatáról szóló 24/2013. (XII.19.) önkormányzati rendelete 30. § (5) bekezdésének a) pontjában biztosított véleményezési jogkörben eljáró Ügyrendi és Összeférhetetlenségi Bizottság; Pénzügyi Bizottság; Kulturális, Turisztikai és Sport Bizottság; Társadalompolitikai Bizottság; Ipari, Mezőgazdasági és Klímapolitikai Bizottság véleményének kikérésével a következőket rendeli el:

1. §

A Kiskőrös Város 2025. évi költségvetéséről szóló 3/2025. (II. 20.) önkormányzati rendelete (továbbiakban: Kr.) 3. § (1) bekezdés a) és c) pontja helyébe a következő rendelkezések lépnek:

„A Képviselő-testület Kiskőrös Város 2025. évi költségvetésének

„a)
költségvetési kiadások főösszegét: 6.485.099.406 forintban

  c)
költségvetési bevételi főösszegét: 5.023.534.748. forintban

állapítja meg.”

2. §
A Kr. 6. § (2) bekezdése helyébe a következő rendelkezés lép:

„(2) A céltartalékok összege 28.905.094 forint jelen rendelet 7. mellékletében meghatározott célonkénti bontásban.”

3.§
 (1) A Kr. 1. melléklete helyébe az 1. melléklet lép.

(2) A Kr. 2. melléklete helyébe a 2. melléklet lép.

(3) A Kr. 3. melléklete helyébe a 3. melléklet lép.

(4) A Kr. 4. melléklete helyébe a 4. melléklet lép.

(5) A Kr. 5. melléklete helyébe az 5. melléklet lép.

(6) A Kr. 6. melléklete helyébe a 6. melléklet lép.

(7) A Kr. 7. melléklete helyébe a 7. melléklet lép.
(8) A Kr. 11. melléklete helyébe a 8. melléklet lép.
4. §

Ez a rendelet a kihirdetését követő napon lép hatályba.

